0. ДОГОВОР
за снабдување со електрична енергија
склучен на ден ____________ помеѓу



I. ДОГОВОРНИ СТРАНИ
_______________, ул._ бр._____,  со даночен број ____________ и ЕМБС _________, претставувана од ______________, (во понатамошниот текст Потрошувач) од една страна, и
2.  Друштво за производство, трговија и услуги СБП ЕНЕРЏИ ПРОДАКШН  ДООЕЛ Струмица. со даночен број 4027021533912 и ЕМБС 7494408 претставуван од  директорот Лилјана Беќарова, (во понатамошниот текст Снабдувач) од друга страна.


II. ПРЕДМЕТ НА ДОГОВОРОТ
Член 1
Предмет на овој договор е уредување на правата и обврските помеѓу договорните страни при снабдување на електрична енергија, врз основа на понуда за снабдување со ел. енергија бр. ----------------. 
Мерењето на електричната енергија со која бил снабден потрошувачот ќе го врши Операторот на електродистрибутивниот систем преку мерни уреди кои ги вградува, одржува, контролира и менува согласно закон и Мрежните правила за дистрибуција на електрична енергија.
Отчитувањата на мерните уреди, Операторот на електродистрибутивниот систем ги доставува до договорниот орган.
Најавата на потрошувачката на електрична енергија кон операторот на пазарот во име на договорниот орган, без надомест, ја врши носителот на набавка.
Носителот на набавка ќе го зачлени договорниот орган во својата балансна група без надомест.
Носителот на набавка гарантира квалитет на испорачаната електрична енергија и квалитет на услугите на снабдувањето, согласно Правилата за снабдување и Мрежните правила.


III. ЈАЗИК НА ДОГОВОРОТ
Член 2
Јазик на oвој договор и на другите документи кои преставуваат негов составен дел е Македонскиот јазик. 
Јазик на целата комуникација во пимена форма помеѓу договорните страни е Македонски јазик.


IV. ЦЕНА
Член 3
	Цената на ел. енергија со која Снабдувачот го снабдува Порошувачот ќе се пресметува врз основа на формула која вклучува маржа за услугата за Снабдувачот. Висината на маржата изнесува: _________%
	Понудената маржа изразена во проценти ќе се користи како показател за пресметка на цената на потрошена електрична енергија за секој изминат месец, со примена на следната формула:

Cm = Cm,HUPX/1000+ маржа во %

	При тоа:	
· Cmецена за КWh изразена во денари, по која ЕО ќе го снабдува ДО во месецот (m) 
· Cm,HUPXепросечна цена за MWh изразена во денари на пазарот на берзата HUPX за месецот за кој се однесува пресметката. 

Вкупен износ на потрошена ЕЕ = Cm*количина на потрошена ЕЕ

При конверзија на цената на HUPX берзата од евра во денари ќе се користи среден курс на Народна банка на Република Севeрна Македонија на последниот ден од месецот за кој се фактурира.
Маржатаги вклучува сите трошоци за испорака на електричната енергија до местото на потрошувачот и тоа:
· трошок за набавка на електрична енергија,
· трошок за планирање и номинирање на потрошувачката,
· трошоци за обезбедување на прекугранични капацитети (за да енергијата биде испорачана во ЕЕС на РСМ)
· увозни царински давачки, и 
· трошок за балансирање на потрошувачката на договорниот орган (балансна одговорност),
Во договорената цена не се опфатени трошоците за Операторот на електропреносниот систем, Операторот на пазарот со електрична енергија, Операторот на дистрибутивниот систем и пресметаните трошоци за произведена електрична енергија од повластени производители на електрична енергија.
Местото на испорака на електричната енергија е дадена во Прилог 1. Мерните места наведени во Прилог 1, во текот на важноста на договорот може да се променат, а Снабдувачот на електрична енергија е должен да испорача електрична енергија до сите мерни места вклучуваќи и нови кои ќе бидат пријавени од страна на Потрошувачот. Со тоа не се менува овој договор.


V. РАЗЛИКИ ВО ЦЕНА (КОРЕКЦИЈА НА ЦЕНИ)
Член 4
		Цената на електричната енергија ќе биде променлива во зависност од референтната берза HUPX.
		Процентот на маржата ќе биде фиксен за целото времетраење на договорот.
Во случај за времетраењето на договорот да дојде до зголемена инфлација или девалвација на денарот за повеќе од 1,5% во однос на еврото, договорните страни се согласни дека снабдувачот има право да изврши пропорционална корекција на цената.


VI. ВРЕМЕТРАЕЊЕ И НАЧИН НА РЕАЛИЗАЦИЈА НА ДОГОВОРОТ
Член 5
		Договорот се склучува на одредено време за период од 12 (дванаесет) месеци. 
		Периодот на испорака на електричната енергија од една година ќе започне од -_______ година  до  ________ година      .
		Набавката ќе се врши редовно и не ја одложува никаков спор.

Член 6
		Договорот ќе се реализира се до истекот на неговото времетраење или додека истиот не биде предвремено раскинат од некоја од тсраните, но не подолго од 12 (дванаесет) месеци.	

VII. РОК И НАЧИН НА ПЛАЌАЊЕ
Член 7
		Договорните страни се согласни: Фактурирањето и плаќањето да се врши врз основа на реално испорачаните количини ЕЕ на месечна основа, по претходно издадена месечна фактура за потрошена ЕЕ која се доставува по електронски пат (скенирана) и во печатена форма најдоцна до 15-ти во месецот за претходниот месец. 
		Процентот на маржа да биде изразен во фактурата или во документ кој ќе биде прилог кон фактурата.
		Објаснување за начинот на добивање на вкупната месечна цена на испорачана ЕЕ без ДДВ.
· Збирот од дневните цени на електричната енергија на месечно ниво од берзата HUPX DAM, поделени на бројот на денови во истиот месец ја дава просечната  месечна цена во евра за 1 (еден) MWh, која се претвора во цена во евра за 1 (еден) kWh (1MW=1000kW), и се конвертира во денари по средниот курс на НБРМ на последниот ден од месецот.  
· Добиената цена без ДДВ за 1 (еден) kWh во денари, зголемена за процентот на маржата во денари за 1 (еден) kWh, помножена по бројот на потрошени kWh во пресметковсниот месец ја дава вкупната цена бев ДДВ која што Договорниот орган треба да ја исплати по добиена фактура, во законски определен рок.

Член 8
		Во фактурата за потрошена електрична енергија ќе бидат содржани следните елементи:
· Потрошена електрична енергија
· Процент на маржа
· Тарифата за организирање на пазарот на електрична енергија (ОПЕЕ)
· Надомест за обновлива енергија (ОЕ)
· Износ на ДДВ
· Како и други давачки или надомести кои можат да бидат наметнати со закон, а за кои Снабдувачот ќе го информира Потрошувачот благовремено.
		Пресметковен период ќе изнесува 1 (еден) месец.
Потрошувачот е должен да ја плати фактурата за потрошена електрична енергија во до __ (________ дена) по изготвена фактура.
Трошоците за изготвување на фактурата и доставување до просториите на договорниот орган паѓаат на товар на Снабдувачот.
Доколку Потрошувачот од било која причина нема добиено фактура за пресметковниот период најдоцна до датумот определен во член 7 став 1 од овој договор, потрошувачот е должен да побара копија од фактурата, при што снабдувачот е должен да изготви копија од предметната фактура и да му ја достави на потрошувачот, а рокот за плаќање на фактурата почнува да тече сметано од датумот определен во член 7 став 1 од овој договор.

Член 9
		Тарифите за Организирање на пазарот на електрична енергија (ОПЕЕ) и надомест за обновлива енергија (ОЕ) ги утврдува Регулаторна Комисија за Енергетика на Република Северна Македонија, односно Операторот на електропреносниот систем и ќе се наплаќаат заедно со сметката (фактурата) за потрошена електрична енергија.


VIII. ОБВРСКИ НА СНАБДУВАЧОТ
Член 10
Снабдувачот се обврзува дека:
· ќе врши снабдување на Потрошувачот со договорената количина на електрична енергија до местата на испорака на електрична енергија кои ќе добијат ID-број за виртуелна мерна точка од операторот на соодветниот систем;
· да ги утврди потребите на Потрошувачот за електрична енергија за договорниот период врз основа на анализата на историската потрошувачка на електрична енергија на Потрошувачот, а која количина ќе биде предмет на овој договор. Договорните количини се од индикативна природа и не претставуваат репер за задолжително потрошена количина на електрична енергија во договорниот период од страна на Потрошувачот;
· ја превзема одговорноста за балансирање на потрошувачката на електричната енергија на местата на испорака наведени во Прилог 1која е составен дел од овој  договор;
· ја превзема обврската за предвидување и планирање на потрошувачката на електричната енергија на Потрошувачот, а во однос на неговите потреби за договорениот период;
· ја превзема обврската за порамнување на отчитаните и реално потрошени количини на електрична  енергија за дадениот период на отчитување на местата на испорака на Потрошувачот, а кои се основа за изработка на месечна фактура;
· ќе изготвува месечна фактура на Потрошувачот за испорачаната и реално потрошена електрична  енергија  согласно договорените одредби за пресметка на цената по kWh, врз основа на податоците добиени од соодветниот оператор на систем;
· ќе му доставува месечна фактура на Потрошувачот за искористената електрична енергија  согласно договорените одредби за пресметка на цената за КWh; 
· За сите планирани прекини за кои носителот на набавката ќе биде известен од страна на дистрибутивниот систем оперстор, има обврска благовремено да го извести  Потрошувачот. Дополнително, за сите непланирани прекини, Снабдувачот, ќе го информира Потрошувачот во духот да добрите партнерски односи, како штетите би се свеле на минимум. Сите штети кои би можеле да настанат како резултат на гореспоменатите прекини ќе бидат регулирани согласно Правилата за снабдување и Мрежните правила на РСМ 

· сите доверливи информации добиени за потребите на реализирањето на овој договор ќе ги чува како деловна тајна и
· своите обврски ќе ги врши стручно и совесно, а со цел да обезбеди квалитетна услуга за Потрошувачот.
			

IX. ОБВРСКИ НА ПОТРОШУВАЧОТ
Член 11
Потрошувачот се обврзува дека:
· ќе купува електрична енергија  од Снабдувачот за времетраењето на овој  договор;
· ќе ја плаќа договорната  цена за електрична енергија согласно отчитаните реални количини на електрична енергија за дадениот период според порамнувањето согласно Правилата за пазар со електрична енергија  во местата на испорака, а под условите предвидени во овој договор, независно дали таа енергија е потрошена за целите на Потрошувачот, или од трети лица, кои се поврзани на внатрешната мрежа на Потрошувачот после местата на испорака, се тоа согласно издадената фактура од страна на Снабдувачот;
· ќе ја спроведе постапката за дефинирање на виртуелни мерни точки пред операторот на соодветниот системот за добивање на соодветен ID-број за сите мерни точки во кои ќе се врши испорака на електрична енергија ;
· ќе му ги доставува на Снабдувачот сите потребни податоци од мерните апарати поврзани на внатрешната мрежа на Потрошувачот, а со цел Снабдувачот да има можност да изготвува веродостојни анализи и предвидувања за потрошувачка на електрична енергија на Потрошувачот за договорениот период;
· во најкус можен рок во рамките на денот да го известува Снабдувачот за било какви промени или проблеми во процесот на користење на електрична енергија, за работи од кои зависи услугата која ја обезбедува Снабдувачот, а истите се од взаемен интерес за Договорните страни и
· сите доверливи информации добиени за потребите на реализирањето на овој договор ќе ги чува како деловна тајна,
· Доколку Потрошувачот доцни со плаќање на фактурата во определниот рок, Снабдувачот со доставување на изјава до Потрошувачот има право да побара еднострано раскинување на договорот, при што во таков случај договорните страни се согласни дека Снабдувачот нема никакви дополнителни обврски (договорна казна, надомест на штета и сл.) спрема Потрошувачот, кои обврски произлегуваат од спроведувањето на овој договор.


X. КАЗНЕНА КАМАТА ЗА ЗАДОЦНЕТО ПЛАЌАЊЕ 
Член  12
Потрошувачот кој ќе задоцни со исполнувањето на паричната обврска (плаќањето) од овој договор, долгува покрај главнината и законска казнена камата, согласно Законот за облигациони односи.


XI. УСЛОВИ ЗА РАСКИНУВАЊЕ НА ДОГОВОРОТ
Член  13
Кога една од договорните страни нема да ја исполни својата обврска, другата договорна страна, може да бара исполнување на обврските или да го раскине договорот, а во секој случај има право на надомест на штета.
Доколку Потрошувачот доцни со плаќање на фактурата во определниот рок, Снабдувачот со доставување на изјава до потрошувачот има право да побара еднострано раскинување на договорот.

Член 14
Кога една од договорните страни нема да ја исполни својата обврска во определениот рок, другата договорна страна, мора да му остави примерен дополнителен рок не подолг  од 5 дена,  за исполнување на обврската. Ако договорната страна не ја исполни својата обврска во дополнителниот рок, другата договорна страна може да го раскине договорот.	


XII. ВИША СИЛА
Член 15
	Во случај на појави и настани што претставуваат виша сила (земјотрес, поплава, пожар, јавни немири, демонстрации, воени конфликти, кризна состојба во енергетиката, вонредна состојба), или настани на прекин (непланирано намалување или прекин на капацитетот на оптоварување како резултат на технички причини и појави во високо напонските мрежи од изворот на енергија до местото на испорака), односно настани кои Снабдувачот не може да ги контролира, да ги предвиди или надмине (настани вон контрола на Снабдувачот), како и во други случаи на виша сила предвидени во Законот за енергетика и Правилата за снабдување со електрична енергија, Снабдувачот има право да бара од Потрошувачот привремено да ја ограничи (намали) или прекине потрошувачката на електрична енергија.
При исполнување на некој од условите наведени во овој член, договорот за испорака на електрична енергија може еднострано да се раскине, при што договорната страна која не е во можност да ја исполни својата обврска поради виша сила е ослободена од било каква одговорност за неисполнувањето.

XIII. КОРУПЦИСКО ИЛИ ИЗМАМНИЧКО ОДНЕСУВАЊЕ
Член 16
	Договорните страни се согласни да ги применат највисоките стандарди за етичко и законито однесување за време на реализација на овој договор.


XIV. РЕШАВАЊЕ НА СПОРОВИ
Член 17
	Сите евентуални спорови и недоразбирања кои би произлегле од овој договор, договорните страни ќе ги решаваат во духот на добрите деловни обичаи со меѓусебно договарање.
	Доколку тоа не даде резултати во рок од 10 (дена), спорот ќе се решава пред надлежниот суд во Струмица.


XV. ПРИМЕНЛИВ ЗАКОН
Член 18
За се што не е регулирано со овој договор, ќе се применуваат одредбите од позитивните законски прописи во Република Северна Македонија.
За сите прашања кои не се уредени со овој договор важат одредбите од Законот за енергетика, Правилата  за пазар на електрична енергија, Правилата за снабдување со електрична енергија, Мрежните правила за дистрибуција на електрична енергија, Мрежните правила за пренос  на електрична енергија и Законот за метрологија.


XVI. ЗАВРШНИ ОДРЕДБИ
Член 19
Договорните страни можат да ги дополнат и/или изменат одредбите од овој договор само спогодбено.
Договорната страна која бара измена и/или дополнување е должна своето барање до другата страна да го достави во писмена форма.
Одредбите од овој договор можат да се изменат и/или дополнат со склучување на договороза изменување и дополнување на основниот договор или анекс кон истиот.
	Дополнувањата и измените на овој договор се важечки ако се направени во писмена форма и ако се потпишани од двете договорни страни.

Член 20
Ниту една договорна страна нема право своите обврски да ги пренесе на трета страна, без взаемна писмена согласност.

Член 21
	Овoj договор е склучена во 2 истоветни примероци, по еден за секоја страна. 

